শীঘ্রই অস্ত্রোপচার হবে দিতিপ্রিয়ার, আচমকা কী এমন হল?

ওয়েব ডেস্ক: খুব শীঘ্রই অস্ত্রোপচার হতে চলেছে দিতিপ্রিয়ার (Ditipriya Roy)। চিকিৎসকের পরামর্শে দ্রুত অস্ত্রোপচার সেরে ফেলার সিদ্ধান্ত নিয়েছেন অভিনেত্রী। তাই তাঁকে এখন বেশ কিছুদিন ফোনে পাওয়া যাবে না। বুধবার দুপুরে সোশ্যাল মিডিয়ায় (Social Media) অভিনেত্রীর এই পোস্ট দেখেই ঘুম উড়ে গিয়েছে অনুরাগীদের। পুজোর মধ্যেও সুস্থ ছিলেন পর্দার অপর্ণা। তাহলে আচমকা কী এমন হল যাতে তাঁর অস্ত্রোপচার প্রয়োজন?

আজ দুপুরে নিজের ইনস্টাগ্রাম স্টোরিতে নিজের অস্ত্রোপচারের (Operation) কথা উল্লেখ করে সকলের উদ্দেশে একটি বার্তা দিয়েছেন দিতিপ্রিয়া (Ditipriya Roy)। লিখেছেন,’ আজ আমার একটা ছোট অস্ত্রোপচার হবে। আমার সঙ্গে কেউ যোগাযোগের চেষ্টা করলে হয়তো পাবেন না। খুব জরুরী কিছু হলে মেসেজ করতে পারেন। আমি খুব শীঘ্রই ফিরছি।’ আচমকা কী এমন হল যাতে তাঁর অস্ত্রোপচার প্রয়োজন?

আরও পড়ুন: ‘সিনেমা ভরসাও দেয়’, উত্তরবঙ্গের পাশে ঋতুপর্ণা-প্রসেনজিৎ

জানা গিয়েছে, দিতিপ্রিয়ার নাকের একটি হাড় তাঁকে বহু বছর ধরে ভোগাচ্ছে। মাঝে মাঝেই তাঁর নাক থেকে রক্ত পড়ে। শুটিংও সামলাতে হয়। বছর দুয়েক আগেই অস্ত্রোপচার হওয়ার কথা ছিল। তবে কিন্তু নানা কারণে সুযোগ করতে পারেননি দিতিপ্রিয়া। সমস্যা ফের মাথাচাড়া দেওয়ায় দ্রুত অস্ত্রোপচার সেরে ফেলার সিদ্ধান্ত নিয়েছেন অভিনেত্রী ও তাঁর পরিবার। নাকের হাড়ের সমস্যার কারণেই অস্ত্রোপচার হবে অভিনেত্রীর। খুব শীঘ্রই সুস্থ হয়ে ফিরবেন তিনি।

দেখুন অন্য খবর